ใหม่ เจริญปุระ
ใหม่ เจริญปุระ เป็นบุตรสาวคนสุดท้องของนาย สุรินทร์ เจริญปุระ (รุจน์ รณภพ) และนางวินีย์ สนธิกุล มีพี่สาว 3 คน คือ เวณิก เจริญปุระ (แมว), พลอย เจริญปุระ (ปู), วิภาวี เจริญปุระ (กุ้ง) มีน้องสาวต่างมารดาคือ ทราย เจริญปุระ ใหม่ เจริญปุระ เกิดเมื่อวันอาทิตย์ที่ 5 มกราคม 2512 เริ่มเรียนหนังสือชั้นต้นที่โรงเรียนเขมะสิริอนุสสรณ์ แล้วจึงย้ายไปเรียนต่อที่แฟรีทั่นสคูล เมืองเค้นนอกกรุงลอนดอน ประเทศอังกฤษ ความฝันของใหม่ในยามนั้นคือ "จิตรกรเอก" แต่เนื่องจากได้รับอิทธิพลทางสายเลือดจากคุณพ่อ ทำให้เธอใช้เวลาว่างส่วนใหญ่หมดไปกับการดูหนัง ร้องเพลงและ เล่นละครให้คนทางบ้านดู และเมื่อครอบครัวไปทานข้าวที่โรงแรมมณเทียร ค่ำคืนนั้นได้มีการเปิดตัวภาพยนตร์ และ สมบัติ เมทะนี พระเอกภาพยนตร์เรื่องนี้เคยรู้จักสนิทสนมกับครอบครัวของใหม่จึงชักชวนให้ไปร่วมงาน หลังจากงานเลิกแล้วเธอจึงรวบรวมความกล้าของตัวเอง เดินเข้าไปสมัครเล่นหนังเอง กับ ไพจิตร ศุภวารี โดยมิได้บอกว่าเธอเป็นลูกสาวของใคร และในปี 2527 ก็กำเนิดดาวดวงใหม่ขึ้นในวงการภาพยนตร์ไทยในชื่อ "ใหม่ สิริวิมล"
นัฐวุฒิ พูนพิริยะ
นัฐวุฒิ พูนพิริยะ ชื่อเล่น บาส เกิดเมื่อวันที่ 24 มีนาคม พ.ศ. 2524) เป็นผู้กำกับภาพยนตร์ชาวไทยผลงานสร้างชื่ออย่าง เคาท์ดาวน์ โดยคว้ารางวัลรางวัลภาพยนตร์แห่งชาติ สุพรรณหงส์ ครั้งที่ 22 จำนวนสามรางวัล หลังจากนั้นในปี 2560 ปล่อยภาพยนตร์ ฉลาดเกมส์โกง ในสังกัด จีดีเอช ห้าห้าเก้า หลังจากเปิดตัววันแรกทำรายได้ 11.11 ล้านบาทรวมถึงยังเป็นพี่ชายของ จูนจูน - พัชชา พูนพิริยะ นักแสดงจากภาพยนตร์ Mary is happy, Mary is happy โดยนัฐวุฒิยังทำงานด้านโฆษณา และยังเป็นบุตรของ อาเล็ก - สุรพล พูนพิริยะ นักแสดงสมทบจากบทบาทของผู้อำนวยการโรงเรียนนาดาวบางกอก จากซีรีส์ ฮอร์โมน วัยว้าวุ่นและโฆษณา